Vəzifə təsviri: İctimaiyyətlə əlaqələr üzrə məsləhətçi 

Vəzifənin adı: İctimaiyyətlə əlaqələr üzrə məsləhətçi 
Qurum: Dövlət Proqramı İdarəetmə Qrupu
Tabe olduğu şəxs: İdarəetmə Qrupunun Rəhbəri
İş rejimi: Tam iş günü
İş yeri: Bakı şəhəri

Vəzifə haqqında ümumi məlumat:
İctimaiyyətlə əlaqələr üzrə məsləhətçi Dövlət Proqramının bütün marketinq, ictimaiyyətlə əlaqələr, brendinq və rəqəmsal fəaliyyətlərini idarə edir. Bu rol kommunikasiya strategiyalarının hazırlanması və həyata keçirilməsini, effektiv məzmunun yaradılmasını, ənənəvi və rəqəmsal mediada brendin vahidliyinin təmin edilməsini əhatə edir. Bundan əlavə, əməkdaş tədbirlərin və media ilə əlaqələrin koordinasiyası, ictimai rəyin təhlili, böhran zamanı kommunikasiya və tərəfdaşlarla əməkdaşlığa cavabdehdir.
Əsas vəzifə və öhdəliklər
Marketinq və kommunikasiya fəaliyyətlərinin icrası:
· Marketinq fəaliyyətlərini hədəf auditoriya və ictimaiyyətin marağını artıracaq şəkildə icra etmək.
· Xarici və daxili kommunikasiya işlərini idarə etmək, o cümlədən mətbuat açıqlamaları və rəsmi bəyanatları hazırlamaq.
· Nazirliklə müvafiq mövzuların kommunikasiya olunmasında iştirak etmək və dərc olunmuş materialların, tədbirlərin və digər PR fəaliyyətlərinin hesabatlarını hazırlamaq.
· Dövlət tənzimləmələrinə uyğunluğu qorumaqla yanaşı, ictimai mesajların Nazirliyin tələblərinə uyğun şəkildə formalaşdırılmasına və yeni yanaşmaların tətbiqinə dəstək göstərmək. 
· Müsahibələrin, mətbuat konfranslarının və brifinqlərin vaxtında təşkili və əlaqələndirilməsi.
· Dərc olunan məlumatların düzgünlüyünə nəzarət etmək və mənfi media materiallarına operativ şəkildə cavab vermək.

Rəqəmsal marketinq və məzmun yaradıcılığı:
· Sosial şəbəkələrin idarə olunmasına, vebsaytın yenilənməsinə və rəqəmsal kampaniyaların həyata keçirilməsinə nəzarət etmək.
· Sosial media paylaşımları, hesabatlar və mətbuat açıqlamaları da daxil olmaqla maraqlı və effektiv məzmun hazırlamaq.
· Bütün rəqəmsal platformalarda brendin vahidliyini təmin etmək.
· Onlayn fəaliyyətə nəzarət etmək və sosial şəbəkələrdə rəylərə operativ şəkildə cavab vermək.
· Müsahibələr, video/yazılı materialları yükləmək, idarə etmək və arxivləşdirmək, həmçinin strukturlaşdırılmış verilənlər bazasını idarə etmək.

Tədbirlərin təşkili və tərəfdaşlarla əlaqə:
· Tədbirlər, konfranslar və marketinq kampaniyalarını planlamaq və həyata keçirmək.
· Tədbirlərin keçirilməsi üçün podratçılar, təchizatçılar və xidmət təminatçıları ilə əməkdaşlıq qurmaq.
· Maliyyə şöbəsi ilə əməkdaşlıq edərək PR və marketinq büdcələrini müəyyənləşdirmək.


Strateji planlaşdırma və böhran kommunikasiyası:
· İdarəetmə komandası və həmkarlarla fikir mübadiləsi aparmaqla marketinq strategiyalarının inkişafına töhfə vermək.
· PR və kommunikasiya ilə bağlı normativ dəyişikliklərdən xəbərdar olmaq.
· Etimadı möhkəmləndirmək və müsbət ictimai imic formalaşdırmaqla reputasiya idarəçiliyini təmin etmək.
· Kommunikasiya proseslərinin təkmilləşdirilməsi və avtomatlaşdırılması təşəbbüslərini dəstəkləmək.

Namizədə dair tələblər
· İctimaiyyətlə əlaqələr, jurnalistika, marketinq və ya əlaqəli sahələr üzrə ali təhsil;
· Müvafiq sahə üzrə minimum 2 il iş təcrübəsi;
· Azərbaycan dilində mükəmməl, ingilis dilində yaxşı səviyyədə yazılı və şifahi ünsiyyət bacarığı;
· Press-relizlərin və sosial media məzmunlarının hazırlanması bacarığı;
· Sosial media idarəçiliyi və rəqəmsal marketinq üzrə biliklər;
· Qrafik dizayn üzrə baza biliklər və müvafiq dizayn proqramları ilə işləmək bacarığı;
· Media ilə formalaşmış əlaqələrin olması. 

